Қазақстан мен Ресей бизнес-омбудсмендері тығыз ынтымақтастықты қолдайды
"Қазақстан мен Ресей бизнес-омбудсмендері тығыз ынтымақтастықты қолдайды"|"https://qamshy.kz/kz/article/25357-qazaqstan-men-resey-biznes-ombudsmenderi-tyghyz-yntymaqtastyqty-qoldaydy"
TITLE: Қазақстан мен Ресей бизнес-омбудсмендері тығыз ынтымақтастықты қолдайды
URL: https://qamshy.kz/kz/article/25357-qazaqstan-men-resey-biznes-ombudsmenderi-tyghyz-yntymaqtastyqty-qoldaydy
META: "Қазақстан мен Ресей бизнес-омбудсмендері тығыз ынтымақтастықты қолдайды"|"https://qamshy.kz/kz/article/25357-qazaqstan-men-resey-biznes-ombudsmenderi-tyghyz-yntymaqtastyqty-qoldaydy"
TOTAL WORDS: 230
DATE: 21:03, 20 маусым 2017
AUTHOR(S): Nurgali Nurtay
TEXT: Бұл туралы РФ Президенті жанындағы кәсіпкерлердің&nbsp; құқығын қорғау жөніндегі уәкіл Борис Титов &laquo; Атамекен&raquo; ҚР ҰКП-ның IV Съезінде хабарлады. Қазақстанда шын мәнінде бизнес жүргізу үшін қолайлы жағдайлар жасалғандығын ресейлік бизнес-омбудсмен атап айтты. Оның айтуынша, құрылғанына бір жарым жыл ғана болған Уәкілдің институты өзінің тиімділігін дәлелдеп үлгерді. &laquo; Әрине, біз осы институтты құруды қолдадық. Бүгінде Болат Әбілқасымұлымен өзара тығыз қарым-қатынас орнатып, бір-бірімізден үйренудеміз. Қазірдің өзінде оң өзгерістер бар. Бірлесе отырып қаралған өтініштер саны әзірге онша көп емес, небәрі оншақты өтініш. &nbsp; Олар, негізінен, Ресей аумағында кәсіпкерлердің құқығы бұзылуына байланысты. Бірақ бұл құқық бұзушылықтар мемлекеттік орган тарапынан емес, кәсіпкерлердің өз арасындағы мәселелер. &nbsp; &nbsp; Бұл жерде серіктесті мұқият таңдаңыздар деген кеңес бергіміз келеді&raquo; , - деді Борис Титов. Титов өзі атап өткендей, ол Қазақстанның жүргізіп отырған саясатына &laquo; қызыға да, қызғана&raquo; қарайды екен. Бұл негізінен салық жүйесі, тарифтік саясат және ең бастысы биліктің кәсіпкерлікті қолдаудағы белсенділігі. &laquo; Кәсіпкерлерге қатысты қозғалған істердің азаюы айтарлықтай әсер қалдырады. Ресейде біз бұл көрсеткіштерді тұрақтандыруды енді ғана қолға алудамыз. Ал сіздерде бақылау-қадағалау қызметінде және заңнаманы ізгілендірудегі нәтижелер айтарлықтай&raquo; , - деп, атап өтті ресейлік бизнес-омбудсмен. Естеріңізге сала кетейік, 2016 жылы кәсіпкерлердің құқықтарын қорғау жөніндегі уәкіл Болат Палымбетов және РФ Президенті жанындағы кәсіпкерлердің құқығын қорғау жөніндегі уәкіл Борис Титов&nbsp; Өзара іс-қимыл мен ынтымақтастық туралы меморандумға қол қойды. Бірлесе отырып шешкен өзекті мәселелердің бірі &ndash; Қостанай облысындағы сот орындаушыларының ресейлік &laquo; Техкомплект&raquo; компаниясына қатысты заңсыз әрекеттеріне тосқауыл қою болды
